60 yevro konsullik to‘lovi, o‘zbekistonliklar uchun imtiyozlar – Belarus vizasini olish tartibi haqida

UzbekLife uchun tayyorlangan ushbu maqolada Belarus Respublikasi vizasi turlari, uni olish tartibi hamda vizaga qo‘yilgan turli xil cheklovlar va imtiyozlar haqida ma'lumot beramiz. 
Kirish vizasini berish tartibi
Belarus Respublikasi vizasini olish uchun konsullik yig‘imi undiriladi. 2017 yil 1 yanvardan boshlab konsullik to‘lovi stavkasi 60 yevro miqdorida belgilangan. 14 yoshga to‘lmagan chet elliklar konsullik yig‘imidan ozod qilingan.
Belarus Respublikasi vizalari
Mamlakatga quyidagi kirish vizalari mavjud:

Kirish vizasini olish uchun xorijlik shaxs Belarus  Respublikasining kirish vizalarini berish organlariga quyidagi hujjatlarni taqdim etadi:
Kirish vizasini berish uchun chet elliklarning iltimosnomasiga binoan qaror konsullik mansabdor shaxsi tomonidan taqdim etilgan hujjatlar, o‘tkazilgan tekshiruv natijalari va intervyu natijalari asosida 5 ish kuni (shoshilinch ravishda – 2 ish kuni) ichida ariza topshirilgan paytdan e'tiboran qabul qilinadi va yakuniy hisoblanadi.
Konsullik mansabdor shaxs vizaning amal qilish muddatini qisqartirishga, arizani ko‘rib chiqish muddatini davom ettirishga haqlidir. Konsullik mansabdor shaxsi vizaning rad etilish sabablarini ko‘rsatishi shart emas. Viza rad etilganda, viza so‘rovini ko‘rib chiqish uchun konsullik to‘lovi qaytarilmaydi.
Chet elliklarning Belarus  Respublikasi hududida qolish muddatini uzaytirish uchun chet el fuqarosi ro‘yxatdan o‘tgan joyidagi fuqarolik va migratsiya bo‘limiga quyidagilarni olish uchun murojaat qilish kerak:

Safar maqsadlari va tegishli viza toifalari
Mazkur mamlakatga safarning maqsadiga qarab, quyidagi vizalar toifalari taqdim etiladi:
Turizm maqsadida kirish uchun viza
Turistik vizani o‘zingiz mustaqil olishingiz mumkin. Buning uchun Respublikada ro‘yxatdan o‘tgan sayyohlik kompaniyasining taklifnomasi bo‘lishi kerak. Taklifnomada sizni taklif qilayotgan kompaniya haqidagi ma'lumotlar (nom, manzil, litsenziya raqami) va siz haqingizda (ism, pasport ma'lumotlari, mamlakatda bo‘lish muddati), shuningdek, siz buyurtma qilgan va to‘lagan xizmatlar bo‘lishi zarur. Ushbu hujjatlar kompaniya direktori tomonidan imzolangan va kompaniya muhri bilan tasdiqlangan bo‘lishi lozim.
Belarus  Respublikasining elchixonasi yoki konsullik idorasiga murojaat qilganingizda, sizda amaldagi pasport, viza uchun ariza, Belarus Respublikasida ro‘yxatdan o‘tgan sayyohlik kompaniyasi taklifnomasi va albatta, konsullik bojini to‘lash uchun pul bo‘lishi kerak. Konsullik yig‘imi miqdori viza turiga (individual, guruh) va fuqarolikka bog‘liq.

Kirish uchun viza berishni rad etish
Belarus davlati qadimdan mehmondo‘stligi bilan mashhur. Biroq, ayrim hollarda, mamlakat qonunlariga muvofiq, elchixona va konsullik idoralari chet el fuqarosiga kirish vizasini berishdan bosh tortishga majbur. Bu holda viza berilgan taqdirda ham, chegara xizmati xodimlari chet el fuqarosini Belarus Respublikasiga ma'lum holatlarda kiritmaslik huquqiga ega.
Buning oldini olish uchun chet el fuqarosiga qaysi hollarda viza olish yoki Belarus  Respublikasiga kirish taqiqlanganligini bilishingiz kerak. Quyida keltiriluvchi muayyan vaziyatlar viza berishni rad etish uchun asos bo‘la oladi:

Bojxona rasmiylashtiruvi, bojxona to‘lovlari va boshqalar
Belarus Respublikasiga kirish va chiqishda bojxona rasmiylashtiruvi, shuningdek, to‘lov olinmaydigan tovarlar turi va miqdori to‘g‘risida Belarus  Respublikasi Davlat bojxona qo‘mitasi rasmiy saytida batafsil ma'lumot keltirib o‘tilgan. Unga asosan, quyidagi tovarlardan bojxona to‘lovlari olinmaydi:
O‘zbekiston Respublikasi fuqarolarining Belarus  Respublikasiga kirish/chiqish tartibi
O‘zbekiston Respublikasi fuqarolari Belarus  vizalarini rasmiylashtirmasdan Belarus  Respublikasiga kirishlari, chiqib ketishlari va tranzit qilishlari mumkin. Belarus  Respublikasining Davlat chegarasini kesib o‘tishda O‘zbekiston Respublikasi fuqarosi, qoida tariqasida, quyidagilarga ega bo‘lishi kerak:
Shuningdek, majburiy tibbiy sug‘urta shartnomasining yoki xorijiy sug‘urta tashkiloti bilan tuzilgan tibbiy sug‘urta shartnomasining bo‘lishi O‘zbekiston Respublikasi fuqarolari uchun Belarus  Respublikasining Davlat chegarasini kesib o‘tishda majburiy emas.
O‘zbekiston Respublikasi fuqarolari Belarus  Respublikasiga bir oydan kam muddatga kirishda har bir qolish kuni uchun Belarusda o‘rnatilgan bazaviy miqdorning 2 baravariga teng hajmda mablag‘ga ega bo‘lishi kerak. Belarus  Respublikasiga bir oydan ko‘proq muddatga kirishda O‘zbekiston Respublikasi fuqarolari bazaviy miqdorning kamida 50 baravariga teng miqdordagi mablag‘ga ega bo‘lishlari kerak.
Ma'lumot uchun: 2018 yil 1 yanvardan boshlab bazaviy qiymat mos ravishda 24,5 belarus  rublini tashkil etadi, mos ravishda bazaviy qiymatning 2 baravari – 49 belarus  rubli, 50 baravari – 1225 belarus  rublini tashkil etadi.
Davlatbek Asadov tayyorladi